ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆՎԱՐԻ 24-Ի N 34 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_\_ - Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2006 թվականի հունվարի 24-ի «Ամենամսյա դրամական օգնության մասին» N 34 որոշմամբ հաստատված թիվ 1 հավելվածի 14-րդ կետում կատարել հետևյալ փոփոխությունները.

1) 6-րդ, 11-րդ, 12-րդ և 13-րդ ենթակետերում «9 400 դրամ» բառերը փոխարինել «11 500 ՀՀ դրամ» բառերով.

2) 7-րդ ենթակետում «3 000 դրամ» բառերը փոխարինել «3 700 ՀՀ դրամ» բառերով.

3) 8-րդ ենթակետում «11 000 դրամ» բառերը փոխարինել «13 500 ՀՀ դրամ» բառերով.

4) 10-րդ ենթակետում «6 500 դրամ» բառերը փոխարինել «8 000 ՀՀ դրամ» բառերով.

5) 14-րդ ենթակետում «3 900 դրամ» բառերը փոխարինել «4 800 ՀՀ դրամ» բառերով:

2. Սույն որոշումն ուժի մեջ է մտնում 2022 թվականի հունվարի 1-ից:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆՎԱՐԻ 24-Ի N 34 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Որոշման նախագծի ընդունումը պայմանավորված է առանձին խմբերի քաղաքացիների, մասնավորապես՝ հաշմանդամների, Չեռնոբիլի ԱԷԿ-ի վթարից տուժածների, բռնադատվածների, հերոսների ու Արցախի Հանրապետության շքանշանակիրների, միայնակ քաղաքացիների և ԽՍՀՄ շքանշանակիրների սոցիալական պայմանների բարելավման անհրաժեշտությամբ:

2. Առկա իրավիճակը

Գործող որոշմամբ ամենամսյա դրամական օգնության տրամադրման չափը՝

1. 1-ին և 2-րդ խմբերի հաշմանդամների համար կազմում է 9 400 ՀՀ դրամ.
2. 3-րդ խմբի հաշմանդամների համար կազմում է 3 000 ՀՀ դրամ.
3. տեսողությունից 1-ին խմբի հաշմանդամների համար կազմում է 11 000 ՀՀ դրամ.
4. Չեռնոբիլի ԱԷԿ-ի վթարից տուժածների համար կազմում է 6 500 ՀՀ դրամ.
5. բռնադատվածների համար կազմում է 9 400 ՀՀ դրամ.
6. հերոսների և Արցախի Հանրապետության շքանշանակիրների համար կազմում է 9 400 ՀՀ դրամ.
7. միայնակ քաղաքացիների համար կազմում է 9 400 ՀՀ դրամ.
8. ԽՍՀՄ շքանշանակիրների համար կազմում է 3 900 ՀՀ դրամ:

3. Կարգավորման նպատակները

Նախագծով առաջարկվում է 2022 թվականի հունվարի 1-ից տրամադրվող ամենամսյա դրամական օգնության չափերը բարձրացնել 22-24 տոկոսով` սահմանելով.

1. 1-ին և 2-րդ խմբերի հաշմանդամների համար 11 500 ՀՀ դրամ.
2. 3-րդ խմբի հաշմանդամների համար 3 700 ՀՀ դրամ.
3. տեսողությունից 1-ին խմբի հաշմանդամների համար 13 500 ՀՀ դրամ.
4. Չեռնոբիլի ԱԷԿ-ի վթարից տուժածների համար 8 000 ՀՀ դրամ.
5. բռնադատվածների համար 11 500 ՀՀ դրամ.
6. հերոսների և Արցախի Հանրապետության շքանշանակիրների համար 11 500 ՀՀ դրամ.
7. միայնակ քաղաքացիների համար 11 500 ՀՀ դրամ.
8. ԽՍՀՄ շքանշանակիրների համար 11 500 ՀՀ դրամ:

 4. Ակնկալվող արդյունքը

Նախագծի ընդունման դեպքում 2022 թվականի հունվարի 1-ից կբարձրացվի սույն հիմնավորման 3-րդ կետում նշված անձանց տրվող ամենամսյա դրամական օգնության չափերը:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա ՊԵՏՐՈՍՅԱՆ